ming030890/wiki-yue-high-quality huggingface dataset:
對不起幫緊你

《對不起幫緊你》（Say Sorry）係香港MakerVille製作嘅真人騷節目，《幫緊你應援團》續作，由岑樂怡、練美娟、盧慧敏、樊沛珈、吳啟洋、柯煒林、駱振偉主持，2022年10月31號到11月18號逢禮拜一到五 22:30－23:00 喺香港電視娛樂ViuTV播。節目招募咗幾位想彌補遺憾嘅人，再由節目主持幫佢哋完成心願。
對位唔正

對位唔正[暫譯]（英文：misregistration）喺印刷同相關嘅領域（包括平面設計同版畫），係指用多過一塊版印一件印刷品嘅時候（例如四色印刷如果用工業印刷機，印一面要用四塊版），唔同版印出來嘅部分對唔啱位，導致啲嘢印錯位、應該駁埋嘅部分駁唔埋、啲色錯嗮，或者啲圖矇咗等等。
如果受影響嘅部分係文字或者其他精細嘅嘢，可以令印歪嘅部分完全唔知印咗乜。
對倒

《對倒》（法文：Tête-bêche；英文：Head-To-Tail）係一部2018年香港獨立電影，由伍立德導演，甄思羽、伍詠詩、袁富華、鄭瑩瑩、何卓瑩主演，好多傳媒人同記者包括謝志峰、黃大鈞、黃守東、麥振江（前警訊主持）、張惠萍、文橋康友情演出。

故仔簡介
一個身為資深報人嘅老豆（孫世凱，袁富華飾演），一個當差嘅仔（孫耀偉，甄思羽飾演），再加上一個參加示威抗爭嘅女（孫慧語，伍詠詩飾演），三個人面對香港社會撕裂，慢慢發覺已經身不由己。

濕碎嘢
呢套戲係喺2018年1月8號香港獨立電影節第一次放映。
呢套戲係袁富華喺《樹大招風》，《拆彈專家》後另一表演作品。
呢套戲係伍詠詩首套演出長片。
呢套戲係梁雍婷第二套上映嘅長片，第一套係同鄧麗欣合作嘅《藍天白雲》。
雖然甄思羽同何卓瑩咁多年來一齊喺亞洲電視做嘢，但係佢兩個係首次合作拍攝劇情片。
何卓瑩同鄭瑩瑩二人喺TVB合作認識，並成為好友，但亦係首次喺同一套劇情片出現。
麥振江喺戲入面飾演總警司，佢本人係電視台時事組編導（退咗休），做過警訊主持，係任期最長嘅一位（1979年至1994年），所以以往有觀眾以為佢係警務人員。麥振江讀過無綫電視藝員訓練班，而家係藝進同學會核心成員。
妥懽帖睦爾

妥懽帖睦爾（1320年5月25號—1370年5月23號），係大元第十一個皇帝，亦係大元喺中原嘅最後一個皇帝，1333年到1370年在位（1368年退出中原），跟廟號叫元惠宗，跟大明諡號叫元順帝。

生平
妥懽帖睦爾係元明宗長子，元寧宗阿哥。1332年12月，元寧宗過身。之後妥懽帖睦爾繼位做皇帝，就係元順帝，佢在位初期曾經推行脫脫更化，不過後來荒淫無度，沉迷木工，唔理朝政。
1368年，南方嘅朱元璋建立明朝，派兵北伐，元軍擋唔住，順帝離開大都走去上都。1369年明軍逼近上都，順帝走去應昌，1370年喺應昌病死。之後由太子愛猷識理達臘繼位，就係元昭宗。

死後稱號
大明朱元璋認為佢「順天應人」，上謚號叫順皇帝；愛猷識理達臘上謚號宣仁普孝皇帝，加埋廟號惠宗。
妙着

妙着，圍棋中行得極之好嘅一着，亦推而廣之到其他棋，亦叫好棋。唔只係行得極之好，而且有意想不到，甚至有創見 一着。日本稱一着為手，故此妙着喺日文中，稱為妙手，或者神之一手。文學上亦借用為好嘅策畧。
妙着會記錄落來，供後人睇棋譜。
妙蚊

妙蚊（學名：Minmomyia），係雙翅目蚊科嘅一個屬。
妥協

妥協（英文：compromise）係指兩個或者以上嘅個體各自噉放棄自己部份嘅利益，通常係為咗靠「唔獨自霸嗮所有利益」嚟換取和諧。
妝飾單鰭魚

妝飾單鰭魚（學名：Pempheris ornata）係單鰭魚科單鰭魚屬嘅其中一個種。
妙高台

妙高台（Miu Ko Toi）係香港第七高嘅山，海拔高765米，喺荃灣區，附近範圍劃咗入大帽山郊野公園。
志雲飯局

《志雲飯局》（英文：Be My Guest）係香港無綫生活台嘅電視訪問清談節目，當時逢星期六19:00-20:00喺收费台播映，晚上23:00-00:00重播。該節目由當時嘅電視廣播有限公司總經理陳志雲主持，孫慧雪、黃卓慧、寧進、周麗欣做助手，錢國偉做監製。該節目喺飯局入面，一邊食飯一邊訪問。每集都會訪問各地名人，訪問地點依據嘉賓嘅口味而定。由於陳志雲係素食者，所以喺每集菜單中亦會有爲陳志雲而設嘅素菜。

影響
呢個節目令陳志雲喺香港觀眾之間嘅知名度大增，另外節目對曾蔭權同黎智英嘅專訪曾備受社會和傳媒關注，多份香港主要報章罕有地喺「港聞」、「要聞」版面報道有關訪問。
志雲拆局

《志雲拆局》（Let's Talk With Stephen）係香港奇妙電視製作嘅訪談節目，由陳志雲主持，由2018年10月27號到2019年1月19號逢禮拜六22:30－23:30喺香港開電視首播。節目會就城中熱話請嚟正反雙方嘅嘉賓一齊傾。
志誠大道

志誠大道（粵拼：zi3 sing4 daai6 dou6）係中國廣東廣州嘅東西走向主幹道，喺黃埔區經濟技術開發區。西邊從夏園西路同西基橋嘅交界開始，一直去到東邊嘅東江大道。

敘述
全長2.2km，闊39米，雙向6車道。
志賀真理子

志賀真理子 ，係日本嘅一個女藝人同埋配音員。
志趣老友記

《志趣老友記》（Senior Hobbies），係香港電視娛樂製作嘅長者文化節目。節目有兩輯：第一輯由2018年4月15號到8月27號逢禮拜日08:00-08:30喺ViuTV播；第二輯《志趣老友記2》由2020年1月19號到7月12號逢禮拜日同一時段播。節目會有長者嘅唔同興趣嗜好。
忘不了

《忘不了》（英文：Lost In Time）係2003年港產文藝片，爾冬陞執導，張栢芝、劉青雲主演。
呢齣戲榮獲香港電影金像獎多項提名，其中女主角張栢芝贏得影后。

古仔
小慧（張栢芝飾）個未婚夫阿文（古天樂飾）撞車過身，留低個仔樂樂（原島大地飾）仲好細個。小慧孭起頭家，獨力撫養樂樂，並繼續揸阿文嘅小巴。小慧初初做小巴司機，遇到唔少困難，好彩有大輝（劉青雲飾）幫助及支持。慢慢，小慧同大輝互生好感。
志賀麻登佳

志賀麻登佳（1975年7月4號—）係日本嘅一個男配音員同演員。

配音作品一覽
呢個表唔完整，歡迎加料。
忘不了魚

忘不了魚（Tor tambroides）係種原生東南亞嘅淡水魚，生物分類屬鯉科結魚屬，主要喺馬來西亞嘅河出沒。皆因食過呢條魚嘅人都話好味到唔會唔記得佢，所以叫佢做「忘不了」。
山下百合惠

山下百合惠，係日本嘅一個配音員。

配音作品一覽
呢個表唔完整，歡迎加料。
山下芳輝

山下芳輝（1977年11月21號—）係日本足球員，司職前鋒，曾經喺2001～2003年間爲日本足球代表隊出場3次。
山下達也

山下達也（1987年11月7號—）係日本足球員，司職後衞，效力大阪櫻花。
山下誠一郎

山下誠一郎 ，係日本嘅一個男配音員。

配音作品一覽
呢個表唔完整，歡迎加料。
山下諒

山下諒（1999年8月23號—）係日本足球員，司職中場，效力過大阪飛腳。
山下訓廣

山下訓廣（1986年5月29號—）係日本足球員，司職後衞，效力過熊本羅亞素。
山下麻美

山下麻美 ，係日本嘅一個配音員。

配音作品一覽
呢個表唔完整，歡迎加料。
小島秀仁

小島秀仁（1992年7月30號—）係日本足球員，司職中場，效力千葉市原，前日本U17、U19球員。
小島雅也

小島雅也（1997年11月9號—）係日本足球員，司職後衞，效力仙台七夕。
小川佳純

小川佳純（1984年8月25號—）係日本足球員，司職中場，效力鳥棲砂岩。
小川志保

小川志保（1988年12月26號—）係日本足球員，踢前鋒，曾經喺2013年為日本女子足球代表隊出場3次。
小島弘已

小島弘已（1989年10月27號—）係日本足球員，司職前鋒，效力過FC岐阜，及FC刈谷。
小川巧

小川巧（1987年4月27號—）係日本足球員，司職中場，效力過町田澤維亞，及藤枝MYFC。
小川惠

小川惠係日本足球員，踢前鋒，曾經喺2000年為日本女子足球代表隊出場1次。
小島徹

小島徹（1976年2月22號—）係日本足球員，司職後衞，效力過浦和紅鑽，川崎前鋒，及山形山神。
小川大貴

小川大貴（1991年10月16號—）係日本足球員，司職後衞，效力磐田山葉。
廣州電視台綜合頻道

，簡稱廣州綜合頻道，係廣州電視台屬下嘅免費綜合頻道，主要播新聞、劇集、綜藝、資訊、健康、生活等節目，語言播出方面，除咗《中國城市報道》、《行風面對面》、午夜時分播嘅《經濟新聞》節目係純普通話之外，其他節目都係以粵語形式播出。呢個頻道喺廣州地區，唔理佢有冇裝機頂盒或插唔插有線電視都可以收到嘅電視頻道之一。
頻道主要喺晏晝或前半夜播放自製或外購嘅劇集。凡出現重大新聞或事件直播時，頻道亦會抽嗮跟住安排落嚟嘅直播新聞同劇集、綜藝節目。從2014年4月1號開始，每日19:00~19:30亦會轉播CCTV-1嘅新聞聯播節目。
頻道喺每個禮拜二01:14～05:18冇節目，但每禮拜二04:40～05:18間，測色板界面有嶺南音樂播出。

史
中國大陸改革開放後無耐，廣東珠三角地區成日用魚骨天線接收香港嘅本港台、翡翠台而形成慣性收視，加上廣東本土嘅電視台廣告收入低下，廣州本土未有自己嘅電視台，當地政府為咗解決呢個收視情況而喺1988年1月10號新成立咗間市級嘅電視台，從而正式開播。
頻道初期嗌廣州台，1993年成立廣州有線後改嗌廣州34頻道，2001年取消有線電視時改嗌廣州綜合頻道。
2018年1月10號，喺頻道開播卅週年嗰晚黑嘅新聞，透露咗呢個頻道嘅高清版將喺同年2月開播。同年1月31號正式發佈短片公告話呢個頻道喺2018年2月10號正式開播佢嘅4K高清版本。
2018年2月9號，嗰日嘅《廣視新聞》最後一次喺花果山入面播，由高晞做主持，同平時一樣播夠55分鐘嘅新聞同埋天氣。喺新聞播完之前，主播同觀眾講拜拜之前，高晞話「呢個亦都係廣視新聞最後一次喺花果山台址播出。卅年嚟我哋喺呢度記低咗羊城嘅發展，見證時代嘅變遷。多謝您一直以嚟嘅陪伴。從聽日開始，我哋將會喺珠江邊近廣州塔嘅廣州國際媒體港開始高標清同步播出。」，節目結束之後彈出咗「廣州電視　邁向高清」嘅畫面。同日23:00播出嘅《夜間新聞》亦最後一次以4:3比例形式播出。喺嗰日晚黑播完《經濟新聞》之後彈出台址搬屋嘅短片消息，正式宣告結束大部份部門喺花果山演播廳播出嘅生涯。
2018年2月10號00:08，喺廣州國際媒體港嘅新址正式啟用，佢嘅高清頻道亦喺甜果時光正式開播。喺00:20:37，標清版正式改成16:9格式，同日06:00開播嗰時已經提到頻道嘅高清版已經開播嘅事。朝頭早開播之後，頭個16:9節目係《嶺南星空下》。
2018年12月11號停機檢修嗰時，標清版嘅台標亦從原先嘅4:3版改成16:9版格式。
廣州青年公園

廣州青年公園（粵拼：gwong2 zau1 cing1 nin4 gung1 jyun2）係中國廣東省廣州市嘅其中一間公園，喺荔灣區南岸路同雙橋路、黃沙大道同中山八路嘅交界西北邊嘅珠江沙貝海邊嗰度。呢間公園喺1983年由廣東省同廣州市嘅領導、共青團員挾埋有3000個人嚟逳手起，到咗1989年先至起好重開放埋。之前間公園一直喺度收錢嘅，但係到咗1998年，公園正式開始免費開畀人入去玩。而公園嘅大字係由之前廣東省省委領導——劉田夫喺1988年寫出嚟嘅。佢起呢間公園嘅目的係用嚟起畀啲後生仔入去玩嘅。

敘述
呢間公園嘅佔地面積有3.5公頃，佢分開咗東區同西區。而設計方面，佢分開咗管理服務區、娛樂服務區、體育服務區同埋安靜休息區呢4個功能區。公園入面都有好濃厚嘅運動特色，佢嘅主體建築——青年活動中心就整咗乒乓波、羽毛球、籃球同足球等體育健身項目而俾市民同遊客歡迎咗佢。喺公園嘅西邊重可以望到喺之前羊城八景入面講嘅「雙橋煙雨」嗰個——珠江大橋。
廣州香格里拉大酒店

廣州香格里拉大酒店入面有795間客房，200幾座大嘅宴會廳、500幾間細嘅宴會廳、120間報告廳。而酒店入面重整咗好多種康樂設施，包括室內外游水池、健身中心、慢跑道等。重有嘅係，呢間酒店重整咗停車場、商務中心、購物商場、銀行同埋票務中心等其它嘅設施。
廣州電視塔

廣州電視塔係廣州人民廣播電台同廣州電視台嘅其中一棟用嚟發射廣播電視信號用嘅四邊形鐵塔，而呢座塔响廣州市越秀區嘅花果山度，距離呢座塔冇幾遠就係廣東電視塔。

介紹
呢座塔喺1991年落成，成座塔有218米咁高。雖然話起緊座塔嗰陣，喺130米嘅位度整咗個圓型玻璃幕牆嘅觀光層，但由於負責投資呢個項目嘅香港銀利企業集團董事長——劉盈福，半佬就走佬唔玩喇，搞到觀光層就一直都冇整到落去。後嚟到咗2008年，中國嘅廣電總局就批准咗廣州電視塔嘅調頻廣播同電視發射嘅設備、重有機房都搬嗮去廣州塔嘅發射台度。 噉由於廣州電視塔嘅高度唔夠高、重有交通唔方便、附近都冇咩旅遊景點等好多方面嘅原因，搞到依家已經冇人用呢座塔喇。
廣州青少年科技館

呢間嘢係青少年搞課外科技知識學習嘅其一場所，喺2006年1月16號成為廣州市未成年人校外質素教育基地。不過佢對青少年係免費開放，凡係中年及老年人入館參觀時要收錢。而且多客流時限制100人次入場。

開放時間
禮拜三到日：09:00～16:30，逢每個禮拜一、二閉館。
廣州韓國學校

（韓文：광저우한국학교／廣州韓國學校；英文：Guangzhou Korea School），又叫廣州韓國國際學校，係中國廣東廣州嘅一間外國人學校，喺2013年9月成立，位置喺番禺區南村鎮，漢溪大道東嘅錦繡香江入面。呢間學校既係一間國際學校，又係中小學配套嘅學校。

史
2011年，有越嚟越多南韓人嚟咗番禺做打工生意，南韓領事金鄭環（Kim Jang-hwan）專程嚟咗廣州，重向政府申請搞南韓人國際學校而解決喺廣州做嘢啲南韓人嘅仔女冇書讀嘅問題，結果俾教育部喺2013年7月24號同意咗。2013年9月，學校正式開課。
廣州電視台經濟與法頻道

，簡稱廣州經濟頻道同埋經濟與法頻道，係廣州電視台屬下嘅免費新聞頻道，主要播股票節目、新聞同劇集、外購綜藝節目、部分時段重播舊節目，語言多數以普通話廣播，凈得重播節目係粵語播出。呢個頻道喺廣州地區必須要裝咗機頂盒先至有得睇。
頻道主要喺工作日嘅早上同晏晝、晚黑近深夜時段播股票節目，週末播電影或法律節目；每日19:00～19:30播《經濟新聞》（普通話新聞報道）；20:30～21:15播煩事有得傾節目。每日01:00～06:20收台。
頻道嘅撈稿方面，左上角嘅台標24個鐘都有，而右上角嘅「經濟與法」圖標喺有節目時先會出現。

史
頻道喺1994年5月23號開播，初期係廣州有線電視屬下嘅頻道，2001年取消有線電視時加入咗廣州電視台，2009年全面改成普通話播出，但過咗亞運會之後除咗重播節目之外，其它節目改成普通話播出。2012年加咗經濟與法嘅撈稿而改名做經濟與法頻道，2019年改名做法治頻道。
廣州青年文化宮

，簡稱廣州青宮，廣州當地街坊簡稱做青宮，係中國廣東廣州一專門搞同青少年有關嘅公益社會工作、公共教育、公共文化嘅服務機構，1951年成立，位置喺越秀區北京路312號（廣州百貨大廈東門斜對面）。
佢亦係共青團廣州市委員會屬下嘅政府機構。間嘢入面有青宮影城、青年社會組織孵育基地、婚戀交友中心同埋文化康體活動、培訓場館。
愛媛足球會

愛媛足球會（日文：愛媛FC）係日本一支職業足球隊，日本乙組職業足球聯賽（J2）球隊之一。球會根據地係愛媛縣，主場係愛媛縣綜合運動公園競技場。

史
佢嘅前身係松山足球會，1970年成立。2006年加入日本職業足球聯賽。
愛子

敬宮愛子內親王（日文：としのみや あいこないしんのうToshinomiya Aiko Naishinnō，2001年12月1號—）係今上天皇德仁同埋皇后雅子嘅獨女，宮號敬宮，尊稱係「敬宮殿下」，花名「愛子さま」或者「敬宮さま 」。佢係日本皇室最後生嘅內親王。
佢個名同埋宮號嘅靈感係嚟自孟子嘅《離婁下》：「愛人者，人恆愛之；敬人者，人恆敬之。」
愛廸柯路拔

愛廸柯路拔（英文：Eddie Albert，1906年4月22號—2005年5月26號）係美國一個男歌手、軍官、配音員、演員、製片人，1938年出道。
愛得起

愛得起 (張家輝專輯)：張家輝喺2000年推出嘅音樂專輯。
愛得起 (陳慧珊專輯)：陳慧珊喺2002年推出嘅音樂專輯。
愛得起 (安心亞專輯)
愛得起 (電影)：2009年上畫嘅香港電影。
歌曲《愛得起》：電影《愛得起》嘅主題曲，收錄喺梁詠琪嘅《禮物》專輯。
愛廸堅陀

愛廸堅陀（英文：Eddie Cantor，1892年1月31號—1964年10月10號）係一個嚟自美國嘅男演員。
愛小川

（日文：愛 小川(Ai Ogawa)；1947年10月21號—2010年3月20號），原名富羅倫斯·安東尼（英文：Florence Anthony），係美國嘅一位教育家兼詩人，美國德克薩斯州人，喺德克薩斯州阿爾巴尼出世。曾經喺1999年攞過國際詩篇大賽大獎。佢喺2010年3月20號因癌症而死喺美國俄克拉荷馬州靜水市嘅一間住所入面。
愛川柚季

愛川柚季 ，係日本嘅一個女演員。

拍過嘅作品一覽
呢個表唔完整，歡迎加料。
川田妙子

川田妙子 ，係日本嘅一個女藝人同埋配音員。
川田拳登

川田拳登（1997年7月9號—）係日本足球員，司職後衞，效力栃木SC。
川田紳司

川田紳司 ，係日本嘅一個男配音員。

配音作品一覽
呢個表唔完整，歡迎加料。
川端康成

川端康成（1899年6月11號—1972年4月16號），係日本近代作家，1968年攞諾貝爾文學獎，係第一個攞諾貝爾文學獎忌日本人。
川端麻衣

川端麻衣 ，係日本嘅一個女藝人同埋配音員。
川續斷目

川續斷目（粵拼：cyun1 zuk6 dyun3 muk6；學名：Dipsacales）係被子植物門雙子葉植物綱嘅一個目。
川莊美雪

川莊美雪 ，係日本嘅一個女藝人同埋配音員。
川田和宏

川田和宏（1982年6月11號—）係日本足球員，司職中場，效力過大分三神，鳥取飛翔，松本山雅，FC Ganju Iwate，Akita FC Cambiare，及秋田藍閃電。
川芎

川芎（學名：Ligusticum chuanxiong或者Ligusticum wallichii）係傘形科藁本屬植物，亦係種中草藥，四川盛產，主要醫頭痛同女人病。
強化玻璃

強化玻璃（tempered glass）係指經過特殊加工而變得更加強嘅玻璃。
強國

2010年代開始港澳地區對中國大陸嘅反諷詞，對中共管治出現問題時進行嘅反諷，詳情睇強國人‎。
強國人

強國人，係中港矛盾時代香港流行嘅網絡語言，原意係「來自強權國家嘅人」，亦俾臺灣人、海外華人（包括大陸背景嘅海外華人）用嚟諷刺某啲中國大陸人。
呢個名詞諷刺中國大陸政府宣傳中經常使用嘅字眼「強國」（包括官方媒體《人民日報》開辦「強國論壇」網站）並將佢同一啲大陸人喺境外（香港、澳門、台灣以及海外）出現唔文明舉動、唔遵守當地法律同習慣，或表達傲慢觀點嘅行為聯繫，諷刺部分大陸人認為中國已經係「強權國家」而傲慢對待其他國家同地區以及當地居民，但又同時表現出落後同埋唔文明嘅習慣或觀點。

起源
21世紀初，自從中國載人航天工程成功開始，中華人民共和國多份報章都形容佢為「太空強國」，於是「強國」逐漸被網民廣泛使用，此外，中國共產黨官方有個強國論壇。後來，喺大陸以外嘅華人社會群眾，呢個詞演變為對中華人民共和國嘅謔稱，諷刺外強中乾、霸道無理、侵略性強等意。
呢個稱呼表面上係讚賞李克強統治下嘅中國人民文化、國民質素比漢唐盛世時期強大，但實際上，佢係對中國大陸人惡劣質素嘅冷嘲熱諷（因為，強國人嘅「強」字同李克強嘅「強」字係語帶雙關）。

其他用詞
同音詞「牆國」係對網路長城嘅諷刺。
喺中國大陸，由於愛國主義教育同愛國主義宣傳嘅反效果，因此「你國」、「你支」、「脫支」、「脫脂」、「貴支」、「桂枝」、「鱉國」、「天朝」等反諷詞亦開始流行。
「強」字可以拆解為「弓虽」，諷刺生活喺呢個國家嘅民眾被霸王硬上弓、強姦民意，普通平民感到好「虽」（衰、黑仔）、好渺小。
德格拉斯麥克阿瑟

德格拉斯麥克阿瑟（英文：Douglas MacArthur，英文讀音：[ˈdʌɡləs məˈkɑːθə]，1880年1月26號—1964年4月5號），係美軍五星上將，阿肯色州小石城人。喺太平洋戰爭做過陸軍參謀長。喺韓戰做過美軍司令，指揮仁川登陸，後來俾人換走。
曾經係駐日盟軍總司令部阿頭。
德欽

德欽係中國雲南迪慶一個縣，總面積7596平方公里，人口6萬。
德武正之

德武正之（1991年8月18號—）係日本足球員，司職後衞，效力沼津青藍。
德民街

德民街（英文：Tak Man Street），係香港九龍紅磡嘅一條馬路，由蕪湖街同船澳街路口開始，去到紅磡道同德安街路口。
德永悠平

德永悠平（1983年9月25號—）係日本足球員，踢後衞，曾經喺2009～2013年間為日本足球代表隊出場9次。
德格拉斯·湯堅斯

（英文：Douglas Tompkins，英文讀音：[ˈdʌɡləs tɔmpkinz]；1943年3月20號—2015年12月8號），全名德格拉斯·凌斯福·湯堅斯（Douglas Rainsford Tompkins），係美國嘅自然資源保護家、戶外工作家、電影製片人、生意家，農業學家及慈善家。亦係戶外運動品牌The North Face嘅創始人。

死
2015年12月8號智利當地中午差唔多晏晝（UTC-4），湯堅斯同佢班觀音兵喺智利南邊嘅巴塔哥尼亞高地個湖撐獨木船時，咁啱撞正刮狂風，結果一齊俾湖水飆出啲浪冚嗮落水。佢哋俾附近趕嚟嘅智利軍艦救起，但湯堅斯被送到醫院後因「極度低溫」而證實不治，終年72歲。
德江

德江係中國貴州銅仁下轄嘅一個縣，有2072平方公里咁大。
德格里文

德格里文（粵拼：dak1 gaak3 lei5 man4，英文：Doug Liman，1965年7月24號—）係個美國男導演，喺紐約出世。佢喺1994年出道，代表作有《叛諜追擊》。
德永裕大

德永裕大（1994年4月16號—）係日本足球員，司職中場，效力SC相模原。
德波

德波（Depok）係印尼西爪哇嘅城市，人口175萬。
維基同享有多媒體嘅嘢：Depok
愛爾蘭鎊

C系列（歐元取代愛爾蘭鎊之前嘅最後一代愛爾蘭鎊銀紙）50鎊紙幣正反面。正面嘅頭像屬於已故愛爾蘭總統道格拉斯·希渣。
愛爾蘭鎊（punt Éireannach）係愛爾蘭共和國以前嘅法定貨幣。國際代碼係IEP，符號係£，需要同英鎊區分嘅時候用IR£。
1999年，歐元取代愛爾蘭鎊成為愛爾蘭法定貨幣，但係愛爾蘭鎊直到2002年先至完全退出流通。北愛爾蘭由於係英國嘅一部分，繼續用英鎊。
歐債危機爆發之後，有傳聞話愛爾蘭會退出歐元區，重新啟用愛爾蘭鎊，但係愛爾蘭中央銀行否認咗伊個傳聞。
愛爾蘭高等法院

愛爾蘭最高法院（愛爾蘭蓋爾文：An Ard-Chúirt）係愛爾蘭共和國嘅高等法院，通常負責審訊重大罪案（審訊刑事罪案嘅時候叫做「中央刑事法庭」）。
同愛爾蘭最高法院唔同嘅係，愛爾蘭高等法院既係初審法院又係上訴法院。對巡迴法院或地區法院判決不服嘅人，可以向高等法院提出上訴；而極嚴重罪案（例如叛國罪同貪污罪）就會直接喺高等法院提起公訴。對高等法院判決不服嘅人，就要上訴到最高法院。
愛爾蘭高等法院設喺都柏林法院合署。
愛爾蘭鐵路

停喺都柏林塔拉街車站嘅愛爾蘭鐵路通勤火車。車身顯示器顯示嘅文字嘅意思係：「終點站：皮亞士車站」。
愛爾蘭鐵路（愛爾蘭蓋爾文：Iarnród Éireann；英文：Irish Rail）係愛爾蘭共和國嘅國家鐵路運營公司，1987年2月成立，宜家係國營企業愛爾蘭運輸系統（愛爾蘭蓋爾文：Córas Iompair Éireann）嘅子公司。愛爾蘭鐵路負責運營愛爾蘭共和國境內所有城際客貨運火車，同時同北愛爾蘭鐵路共同運營來往都柏林同貝爾法斯特之間嘅奮進號快車（英文：Enterprise）。
雖然歐洲議會喺2001年通過咗歐盟91/440號法令，要求歐盟成員國運輸部門停止參與國營鐵路公司嘅運營，同埋開放鐵路市場畀私營鐵路公司，但係直到2013年為止，愛爾蘭係唯一一個重未將運輸部門同鐵路公司分離嘅成員國，而歐盟亦都暫緩喺愛爾蘭執行伊項法令。2012年，由於暫緩期限就快到，愛爾蘭政府就開放市場嘅相關事項進行咗公眾咨詢。暫緩令喺2013年3月14號失咗效。
愛爾蘭電視電臺

愛爾蘭電視電臺（愛爾蘭蓋爾文：Raidió Teilifís Éireann，萬國音標： [ˈradʲo ˈtʲɛlʲəfʲiːʃ ˈeːrʲən]）係愛爾蘭共和國嘅半公有國營廣播、電視同網絡媒體。1926年1月1號開始電臺廣播，1961年12月31號開始長期電視廣播。
愛爾蘭電視電臺嘅運作經費主要來自電視牌照費同廣告費。作為法定機構，愛爾蘭電視電臺嘅董事局成員由愛爾蘭政府任命，而日常運作就由執行委員會負責。同時，同其他媒體一樣，愛爾蘭電視電臺同樣受到愛爾蘭廣播管理局嘅規管。
愛爾蘭電視電臺嘅前身愛爾蘭電臺（Radio Éireann）係歐洲廣播聯盟嘅23個始創組織之一。
愛特麗皮革

愛特麗皮革控股有限公司，又叫愛特麗皮革控股，同愛特麗皮革（英文：Odella Leather Holdings Limited，港交所：08093），喺1988年，由林漢強同死咗嘅林漢甜，喺香港（總部）開咗「柏麗發展有限公司」。再喺2004年，喺佛山（廠房）開咗「佛山市南海盛麗皮衣有限公司」。
業務喺大陸同香港經營制造同銷售私人品牌皮革服裝。主席係張煥瑤，CEO係林慧思，以上係佢哋股東，而執行董事程偉文都係主要股東。即係喺2010年4月買咗呢個股份。
股份2015年2月12號喺港交所創業板上市。配售股份價格係0.6港元，股份配售係1億股，集資額係2,860萬港紙。
愛琴海航空

愛琴海航空（Aegean Airlines）係希臘一間航空公司，1987年開張。
攬攬

攬攬，又叫抱抱，係兩個人用手去圍繞住對方身體嘅親密行為，通常都有表達愛嘅意思。
支付寶

支付寶香港（Alipay HK）亦對應P2P轉賬，但凈到7-Eleven或Circle K入現金，渣打銀行用戶可用網上銀行增值，但暫時未同中國內地對應。2018年9月底，港版支付寶接入香港轉數快（FPS），可以即時將錢由本地銀行戶口或者其他電子銀包轉入或者轉出去。
喺2018推出嗰陣，支付寶仲搵咗李佳芯做代言人，由於李佳芯英文名叫做Ali，所以就出現「Ali代言Ali Pay」，呢個食字嘅宣傳，亦一時成為唔少人討論嘅話題。
支付寶香港電子銀包轉數快FPS或P2P轉入時，打開App有Ali把提示聲音[Holle，我係Ali呀，提提你，你有一筆錢轉咗入你嘅Alipay香港錢包。]
2021年，支付寶香港做咗香港政府嘅消費券計劃嘅其中一個指定儲值支付工具。

信用卡資料外洩爭議
喺2018年7月，支付寶多次被揭發有保安問題，甚至有人未安裝過支付寶嘅應用程式，但都被交易。當時前線科技人員就批評，支付寶無強制進行第二步認證身分嘅流程，保障唔到用戶嘅財產安全。而去到同年11月，甚至傳出好多呢啲資料已經去到中國嘅暗網，被不法之徒使用。亦有部份意見認為，呢啲相關嘅犯法行為，其實係中國政府縱容。

被美國政府封殺
喺2021年1月5號，美國總統特朗普為咗遏制中國軟件應用程序對美國人構成嘅威脅，簽署咗一項行政命令，禁止包括微信支付同支付寶在內嘅中國多個軟件應用相關嘅交易。
攬炒

攬炒（粵拼：laam5 chaau2），就係同人哋玉石俱焚、兩敗俱傷嘅意思，即係若果自己出事，都要攬住加害者一鑊熟（或者墊屍底）。

典故
「攬炒」呢個詞最先出現喺啤牌遊戲鋤大弟。鋤大弟入面，輸咗嘅牌謂之「炒」，通常手頭揸住十到十二隻牌就係「雙炒」（或者「炒雙」，即係輸雙倍）；手頭揸住十三隻牌就係「三炒」（或者「炒三」，即係輸三倍），兩種情況合稱「大炒」。當玩家知道自己會「大炒」，運用啲技術令其他玩家難出牌，企圖令到有人陪自己一齊「大炒」，就叫做「攬炒」。

第啲意思
2019年反修例運動期間，有位網名叫「我要攬炒」嘅LIHKG（連登）會員（又畀網民叫做「攬炒巴」），因為活躍參與對海外嘅文宣工作而出名，曾經同香港大專學界一齊搞英美港盟主權在民集會。

其他
經歷咗持續1年嘅香港修例風波事件之後，立法會議員梁美芬喺2020年6月18號發佈《點解要攬炒》MV，曲長只有1分13秒，由佢領唱，合唱仲有幾名人士。
政教分離

政教分離係指將宗教權力同國家政府嘅統治權力分開，政治決定唔會畀宗教勢力影響，保障各種宗教嘅宗教自由。當今世上多數國都係政教分離。

日本
日本嘅政教分離係指二戰之後，日本作為戰敗國，喺美國管理之下，立咗和平憲法，強制將政治同宗教信仰分離嘅做法。喺《日本憲法》嘅第20條第1款裏面規定咗任何宗教組織都唔可以接受國家特權，亦唔可以行使任何政治權力；而第3款又規定國家同埋國家下面嘅機關唔可以提供宗教教育或者任何形式嘅宗教活動。
政教合一

政教合一係指將宗教權力同國家政府嘅統治權力歸一，國教嘅宗教領袖同時係國家領袖。
政府資訊科技總監辦公室

政府資訊科技總監辦公室，係香港政府部門，屬創新及科技局旗下，負責香港政府嘅資訊科技事務。
政府飛行服務隊

政府飛行服務隊係隸屬香港政府保安局嘅紀律部隊之一，喺1993年4月1號成立，前身係皇家香港輔助空軍。現時請咗 227 個公務員。佢哋主要嘅職責係執行搜索同埋拯救任務。另外，佢哋亦都會幫政府影空中相，用來整地圖、測量填海工程、支援偏遠山區同離島嘅各項政府服務。
飛行服務隊嘅總部位於香港國際機場入面，佔地 八萬四千平方米，包括一幢辦公連工場嘅大樓、一座單層嘅飛機庫、重有幾座附屬建築物、停機坪同埋其他相關嘅設施。
現時政府飛行服務隊嘅總監係胡偉雄，佢亦係服務隊嘅最高指揮官，直接向保安局局長負責。

理想
香港政府飛行服務隊嘅理想係成為「被舉世公認為優秀嘅空中搜救及飛行支援部隊」。

架構
香港政府飛行服務隊可以分為五個主要小組：行政組、行動組、訓練及標準組、品質保証組、同埋工程組。

服務範圍
佢哋嘅主要任務係為香港政府各個部門提供每個星期七日、每日廿四小時嘅直升機同定翼機緊急支援服務。其中包括：
搜索及拯救
空中救護服務
警務支援服務
滅火服務
空中測量服務
一般政府支援服務

警務支援服務
服務隊不時會支援其他紀律部隊執行維持香港內部嘅保安職務。香港警務處嘅特警隊同埋警察機動部隊經常借用服務隊嘅直升機來進行訓練同埋參與行動。由於捷流 41 型定翼機嘅設備先進、可以用喺長途飛行，因此警務處同香港海關經常借用來作秘密巡邏，以偵緝走私、非法入境同埋販毒嘅活動。

滅火服務
超級美洲豹L2直升機可以運載大量嘅水，救山火特別啱用。服務隊會聯同漁農自然護理署同埋消防處聯合進行滅火行動。超級美洲豹 L2 直升機除咗有一般嘅消防桶裝置之外，亦可以喺機肚下面裝上單缸滅火系統同埋滅火泡沫釋放系統，加強滅火功能。

空中測量服務
所有捷流 41 型定翼機都經過改裝，加裝新型嘅高質素空中測量攝影機，用來影相同埋繪製地圖、測量填海工程之類嘅工作。

一般政府支援服務
服務隊嘅直升機亦會為各個政府部門提供支援服務，包括接載貴賓遊覽香港、接送太平紳士前往某啲偏遠地區、幫建築工程影相，以及運送工作人員同設備去支援位於山上同埋離島嘅多項政府設施。

直升機隊
AS-332L2 MkII「超級美洲豹」直升機
AS332 L2 「超級美洲豹」（Eurocopter Super Puma）直升機：三架。外號「超級美洲豹」，配備單缸滅火系統，可以喺火場掟水彈。編號分別係：
B-HRL
B-HRM
B-HRN
EC-155 B1 直升機
歐洲直升機公司 EC155 B1（Eurocopter Dauphin）直升機：四架。外號「海豚」，因為機頭外型似。原本有五架，編號 B-HRX 喺2003年8月執行任務期間墜毀。主要負責短程搜救行動以及為警方提供空中支援及運輸服務。編號分別係：
B-HRU
B-HRV
B-HRW
B-HRY

未來機隊
歐洲直升機公司 H175 型7架。

退役嘅機
三架美國西科斯基S-70A-27 黑鷹直升機（即軍用 UH-60L）；八架美國西科斯基 S-76（包括A++同埋C型）；兩架Beechcraft King Air巡邏定翼機。由於機體老舊及性能未能滿足任務嘅需要而陸續退役。

職級
以下係香港政府飛行服務隊嘅各個職級，括弧入面係表示職級人員嘅階級徽章。
總監（1洋紫荊1禾花）
機師
總機師（1洋紫荊2軍星）
高級機師（1洋紫荊1軍星）
一級機師（1洋紫荊）
一級機師（3軍星）
二級機師（2軍星1橫槓）
二級機師（2軍星）
見習機師（1軍星）
飛機工程師
總飛機工程師（1洋紫荊2軍星）
高級飛機工程師（1洋紫荊1軍星）
飛機工程師（1洋紫荊）
飛機工程師（3軍星）
飛機工程師（2軍星1橫槓）
總飛機技術員（2軍星）
高級飛機技術員（1軍星）
空勤主任
高級空勤主任（1洋紫荊1軍星）
一級空勤主任（1洋紫荊）
一級空勤主任（3軍星）
二級空勤主任（2軍星1橫槓）
二級空勤主任（2軍星）
三級空勤主任（2軍星）
三級空勤主任（1軍星）
飛機技術員
總飛機技術員（2軍星1橫槓）
高級飛機技術員（2軍星）
高級飛機技術員（1軍星）
飛機技術員（1軍星）
請睇職級徽章

12名港人被捕事件
内文：12港人案
喺2020年8月23號，12名曾經參與反送中運動抗爭嘅人，坐快艇流亡台灣，喺香港東南嘅海域被內地公安拘捕。當時有報道指，飛行服務隊嘅定翼機曾經喺相關水域上空盤旋，被質疑係協助警方行動。去到2020年12月22號，美國商務部公布制裁一批同中國軍方有聯繫嘅實體，限制佢哋購買美國商品同埋技術，以防止佢哋不恰當轉移美國技術，其中就包括咗政府飛行服務隊。
政府首長

政府首長，又叫政府首腦，係政府嘅阿頭，唔同政體會有唔同稱呼，譬如議會制政府嘅係總理（當中君主制政府嘅多數叫首相），總統制政府嘅係總統（多數兼埋國家元首）。
政府預算

政府預算（government budget）係由政府準備嘅文件，講明政府來年預期嘅稅收同埋開支。
政府間氣候變化專門委員會

政府間氣候變化專門委員會（Intergovernmental Panel on Climate Change，IPCC）係1988年由聯合國世界氣象組織（WMO）同聯合國環境計劃（UNEP）成立，用科學同埋技術嘅出版文獻，來評估人類帶來嘅氣候變更嘅風險。呢個會開放畀全部 WMO 同 UNEP 嘅會員。
IPCC 啲報告響差唔多任何氣候變化嘅辯論之中都會被引用。各國同埋國際組織，疇劃氣候變遷嘅應對時，會攞IPCC做根據。

目標
IPCC 嘅做嘢原則 來由相干嘅WMO行政會同UNEP管理會決議同決定，亦都支持聯合國嘅氣候變更架構大會過程（ as well as on actions in support of the UN Framework Convention on Climate Change process.）。
愉園體育會

愉園體育會（Happy Valley Athletic Association；簡稱愉園，別稱快活谷）係香港一間具有半地區性質體育會，屬下有足球隊、籃球隊、游泳部、拯溺、乒乓部、田徑隊同埋興趣班，以其足球隊最知名。

足球隊
愉園體育會屬下足球隊喺1950年成立，創辦人包括五位僑光中學舊生：吳啟智、張炳發、張炳雄、謝觀揚同埋葉榮添，1957年加入香港丙組足球聯賽，兩年內連奪丙組同乙組聯賽冠軍，直升甲組，1965年第一次攞甲組聯賽冠軍。六七暴動期間曾一度退出港甲，至1970年先至重返甲組，此後喺七、八十年代，愉園一直都維持喺港甲前列位置。1997年至2007年間更加係愉園嘅黃金時代，四奪港甲冠軍，近年港隊代表例如李偉文、范俊業、蔣世豪都曾經係愉園主力球員。到2008年起步入低潮，成日話唔夠班費，球會六十周年之際，重有國援球員于洋打假波被判監，同年護級失敗跌落乙組作賽。
2013年，愉園獲得2012－13年度香港乙組足球聯賽球季亞軍，闊別三年後重返甲組。
升上甲組後，愉園由甲組聯賽前神射手科士打擔任主教練。科士打喺12月因為唔滿意贊助商干預戰術部署而辭咗主教練職務，總監鄺曉明都喺同一個月以同贊助商出現分歧為由宣佈離隊，球隊陷入群龍無首狀態，成個12月深受負面新聞困擾。其中喺12月21號主場大敗1－5畀傑志嘅聯賽入面，陣中球員內訌，令人揣測會唔會係打假波。
2014年1月5號，愉園以0－5大敗畀日之泉JC晨曦。賽後，廉政公署人員闖入青衣運動場更衣室，將愉園全隊球員同部份職員帶走調查。其後，廉政公署以涉嫌打假波正式拘捕愉園六名球員，包括：巢鵬飛、劉嘉城、賓曹、保素域斯、沙沙麥斯、助教兼球員樊偉軍，行政主任梁倬軒同埋一名贊助商代表。而香港足球總會喺1月8號發表聲明，話會安排之前為調查屯門疑似假波事件而成立嘅專責委員會審查埋愉園喺管治方面同埋財務狀況可唔可以繼續參加嗰季剩返嘅賽事，又決定即時延遲愉園嘅賽事一個月，直至專責委員會發表調查結果為止。經過一個月嘅調查，專責委員會宣佈愉園畀唔出充分證據去證明佢哋喺財政能力上嘅穩健性可以達致一間甲組球會應有嘅水平，所以根據香港足球總會條例，暫停冚嘭唥有關愉園喺2013年－14年度球季剩低嘅賽事，但上述安排唔包括預備組同埋青少年組別賽事。
判決公佈後，愉園主席貝鈞奇隨即表示會就足總未有公佈理據下，就以未能充分證明財政穩健性為由取消參賽資格一事，去信亞洲足球協會投訴足總處事不公，又計劃向國際體育仲裁法庭提出上訴。但其後愉園喺大部份職球員，包括涉案嘅巢鵬飛同樊偉軍都宣佈離隊他投下，嗰個球季就噉不了了之。
2015–16年香港乙組聯賽，愉園護級失敗降至丙組，兩個球季連降兩級。2016年夏天，愉園重組球隊，吸納來自東昇同車路士足球學校（香港）嘅楊立威、何直軒、葛浚浠、朱偉鈞等年青球員，同時重辦U18梯隊。最後喺2016-17年香港丙組聯賽以21勝4和1負攞冠軍升上乙組。2017-18年香港乙組聯賽再以19勝6和1負攞冠軍升上甲組，兩個球季連升兩級。
2018年7月，官方重組官方球迷會，為2019-2020年香港超級聯賽球季準備。2018-19年香港甲組聯賽，愉園開季連贏13場，至2019年2月3號先至頭一次和波。最後以26戰22勝2和2負68分，得失球差84完成球季。
總括愉園嘅戰績，渠哋攞過6次香港頂級聯賽冠軍，最近一次係喺2005/06年度球季囓甲組聯賽，奪冠次數僅次於南華足球隊同埋精工，另外重攞過2次足總盃、5次高級銀牌、1次聯賽盃冠軍。

球會文化
愉園嘅誕生係因為幾名創辦人對足球嘅熱誠，並且以愛國主義作為足球隊嘅理念。但係佢哋5位創辦人嘅母校係僑光中學，足球隊後尾嘅資金來源又係嚟自中資企業，因此愉園被稱為公認嘅親中派（左派）。「亞洲第一中鋒」鍾楚維曾經講過喺效力愉園嘅12年期間，曾經被派遣去廣州學習毛澤東嘅愛國主義，更曾經喺球會嘅安排下，同左派企業高層食晏，而且當時足球隊嘅擁躉好多都係左派人士。中華人民共和國退出國際足協之後，佢哋重係頭一支訪問北京、上海嘅香港足球隊。
愉城苑

愉城苑係香港嘅一個居者有其屋屋苑，喺新界沙田沙田圍大涌橋路12號，一共有4座樓，1980年入伙。呢個屋苑喺居者有其屋第二期甲開賣，嗰時嘅開賣價介乎港幣$191,700 － $251,000。
愈夜愈美麗

《愈夜愈美麗》係香港歌手黃耀明嘅唱片，喺1995年12月推出。
愈齒鯛科

愈齒鯛科（學名：Symphysanodontidae）係輻鰭魚綱單鰭魚目嘅其中一個科。
愈喬二公祠

愈喬二公祠係喺香港新界元朗屏山鄧氏宗祠嘅南面，坑頭村同坑尾村之間，係由鄧族第十一世祖鄧世賢（叫愈聖）同鄧世昭（叫喬林）兩兄弟喺16世紀初起嘅，至今已超過500年歷史，係屏山文物徑嘅重點文物之一，喺2001年12月14號被評為香港法定古蹟。
愈喬二公祠除咗係祠堂外，喺1931年到1961年之間，達德學校就喺度開辦，係屏山各村仔女讀書嘅地方。
我不難過

《我不難過》係由楊明學填詞，李偲菘作曲，孫燕姿演唱。呢隻歌收錄喺《未完成》專輯入面。
我不願讓你一個人

《我不願讓你一個人》係由阿信填詞，冠佑同阿信作曲，五月天演唱。呢首歌係電視劇《真愛找麻煩》片尾曲同收錄喺《第二人生》專輯入面。
我係一個鄉村女仔

我係一個鄉村女仔，係一首俄羅斯民歌，講一個住喺鄉村嘅女仔好渴望可以搵到男朋友。
我主皇朝

《我主皇朝》係馬來西亞RTM TV2同馬來西亞HVD製作公司聯合製作嘅一套時裝電視劇，總共30集。
我也喜歡你

《我也喜歡你》係香港歌手張智霖嘅唱片，喺1997年3月推出。
我來自廣州

《我來自廣州》（英文：I Come from Canton）係香港亞洲電視喺1998年製播一齣嘅鄉土劇，共30集，由陳庭威、歐錦棠、袁文傑、王馨平、文頌嫻、王薇、劉錫賢等等主演，係《我來自潮州》之姊妹作。
本來亞視把本劇同係《我來自潮州》列為清末民初劇集系列，但本劇因《我來自潮州》除咗由陳庭威主演同埋一樣以民國時期廣東作背景外，差不多無一相同。《我來自潮州》、《我來自廣州》之背景音樂《世界由我造》皆為閩南民歌，即由陳小雲主唱嘅《愛人跟人走》。
我係乜乜乜

《我係乜乜乜》（英文：Who Am I?）係香港電台電視部搞嘅時事節目，由麥嘉緯、王迪詩主持，尤翠茵監製，每集半粒鐘，總共有7集，由2015年12月12號開始逢禮拜六晚喺翡翠台（19:00-19:30）同港台電視31（20:30-21:00）首播。

熱門討論
第2集節目訪問陳百祥，身為無綫電視藝員嘅佢批評後生網民，又串學民思潮召集人黃之鋒考唔到入香港八大大學，言論引起支持黃之鋒嘅網民批評。
第4集節目搞「男神選舉」，候選人有嚟自劉鑾雄家族嘅劉鳴煒同新晉演員游學修，初頭成班女現場觀眾喺布幕前單憑對答，多數人揀游學修做男神，但拉起布幕知道另一位係劉鳴煒後，好多人轉軚，最後劉鳴煒反勝。結果引起社會熱烈討論。

節目調動
2016年1月9號：因為要播《第38屆十大中文金曲頒獎音樂會》，呢個節目暫停播映一次。
2016年1月16號：因為翡翠台插播《台灣大選》直播朱立倫承認落敗，嗰日順延至約19:10至19:35首播。
我來自潮州

《我來自潮州》（英文：The Pride Of Chao Zhou）係1997年香港亞洲電視鄉土劇，拍嗰時名叫《家己郎》，播出時間係星期一至五晚九點半，合共45集。由陳庭威、楊恭如、文頌嫻、李香琴、劉錫賢、歐錦棠、龍貫天、黃樹棠等主演。
呢套劇推出收視率得十點，但有好口碑，但月初仍然保持十一點，隨後三周都有十一點，係當時期亞視最高收視嘅自製劇集。
本來亞視把本劇同係1998年嘅《我來自廣州》列為清末民初劇集系列，但本劇因《我來自潮州》一系列亞洲電視嘅劇集之一。

劇情
劇集以1940年代廣東省潮汕地區開場，配以抗日同國共內戰時代為背景。講述鄭琛（陳庭威飾）本來係潮州府殷實商人鄭承宗嘅細佬，本性善良，先智退為禍潮州一帶嘅賣國賊土匪，後嚟化解咗汕頭上、下蓮村近百年嚟嘅恩怨。後嚟因為中華人民共和國成立，鄭琛就同同鄉嘅朱潤（劉錫賢飾）、李乃強（歐錦棠飾）去香港謀生。鄭琛喺老婆江倩茹（楊恭如飾）協助下，成為香港製衣業鉅子；李乃強就成為著名探長；朱潤就憑一手潮州菜廚藝，成為香港著名嘅潮州菜館集團老闆。

特色
呢套劇被視為當時亞洲電視大股東兼亞洲電視主席暨行政總裁林百欣自傳。林百欣原籍廣東潮陽（現屬汕頭地級市）嘅潮州人（潮汕人），亦係以製衣起家；而劇中嘅主角鄭琛，就係以林百欣嘅一生作為藍本。
劇中陳庭威常以「自己人，有事好參詳」、「我哋係家己郎」等潮州話嚟加強劇情感染力，係香港劇集少見嘅特色。

主題曲
劇集主題曲《勝利雙手創》改編自前台灣立法委員葉啟田（葉憲修）主唱臺灣著名金曲《愛拼才會贏》（原作曲者為陳百潭），並由編劇梁立人譜詞，由香港著名老牌歌星葉振棠主唱。

重播
喺林百欣死嗰時，亞洲電視本港台特意喺夜晚九點三十分黃金時段重播呢套劇，以向林百欣致敬。1998年2月16號晚九點零五分，買到呢套劇台灣播映權嘅超級電視台首播呢套劇，承接呢個時段嘅上一部電視劇《情定艷陽天》。
摩卡娛樂場

摩卡娛樂場（簡稱：摩卡；英文：Mocha Clubs（簡稱：Mocha））係個屬於新濠博亞（澳門）股份有限公司嘅牌子。嗰啲賭場所提供之賭局，全部由自助電子機器處理，並冇荷官主持嗰啲；其所售之咖啡有5種，包括莫卡——商家標榜均為上品。佢嘅首個架步响2003年9月開業；2021年12月31號時有8檔（摩卡新濠鋒、摩卡金龍、摩卡駿龍、摩卡皇都、摩卡新麗華、摩卡廣發、摩卡旅遊塔、摩卡內港），賭錢用機器數目為1011。每間摩卡娛樂場都開咗摩卡美食（Mocha Café Express），摩卡旅遊塔重有間摩卡美味坊（Mocha Café）添。
摩列謝

摩列謝（意大利文：Molise）係意大利嘅其中一個大區，首府甘波巴索。
維基同享有多媒體嘅嘢：Molise
摩利斯遮宿角

摩利斯遮宿角（粵拼：mo1 lei3 si1 ze1 suk1 gok3；丹麥文：Kap Morris Jesup）係格陵蘭島入面嘅其中一個角。佢唔單止係地球最北邊嘅角，而且係1900年嗰陣俾人話咗係地球最北邊嘅陸地，甚至重係1900年嗰陣俾人話咗係地球入面距離北極最近嘅陸地。呢個角距離北極點有711.8公里（從增城去到廈門嘅324國道距離）到。而呢個角喺1900年最先俾羅拔比亞利發現咗。不過呢個俾喺1969年發現咗嘅卡啡古賓島超過咗佢。

名
呢個島嘅名係由美國嘅慈善家——摩利斯·劇尋·遮宿，1900年嗰陣喺呢度幫咗羅拔比亞利嘅事先至改咗噉嘅名。
摩利臣街

摩利臣街（Morrison Street）又叫做摩利信街，係香港中西區一條馬路，嚮新舊上環街市東邊，上環電車站西邊，皇后大道北面。

位置
摩利臣街北至干諾道中，見信德中心，南至上環大馬路，見西街中源中心，路經蘇杭街、文咸東街、永樂街、德輔道中咁。
摩力克

摩力克（Ernest Merrick，暱稱Ernie，1953年1月3號—）係蘇格蘭足球員（喺愛丁堡出世），踢波嗰時（1975年—1984年）踢後衛。
2005年-2006年嘅澳洲甲組足球聯賽球季，Ernest Merrick開始執教第一季作賽嘅墨爾本勝利。墨爾本勝利全季排名尾二。但係到2006年-2007年球季，墨爾本勝利嘅表現就有改善，攞到第一個常規賽同埋季候賽雙料冠軍。
2011年3月12號，墨爾本勝利因為成績唔好而炒咗摩力克魷魚。同年12月16號，香港足球總會宣佈請佢做香港足球代表隊主教練，2012年1月初去香港上任。
摩亨佐達羅城

摩亨佐達羅城，印度河谷古城，原名不詳，摩亨佐達羅只係發掘地方嘅名，發掘時為英屬印度，今下巴基斯坦信德省入便。純粹考古發掘出來，因而發現經典印度之前，重有個古文明，人稱印度河谷文明。現今推斷同印度南方嘅人，達羅毗荼人有關。雖然後來亞利安人入侵印度河谷，亦曾推斷印度河谷文明滅於亞利安人之手，但現今考古推斷，印度河谷文明早就沒落，同亞利安人無關。
印度河谷文明，有大量印章符號，由於過短，尚未能解讀。個城名亦無從得知。
城建於公元前二千五百年左右。

名
英文文獻寫做Mohenjo-daro（/moʊˌhɛndʒoʊ ˈdɑːroʊ/），信德話為موئن جو دڙو‎，意為死人之丘，而烏都話寫 موئن جو دڑو‎ （/muˑənⁱ dʑoˑ d̪əɽoˑ/）。
摩伊賴

摩伊賴（粵拼：mo1 ji1 laai6，希臘文：Μοίρες），係希臘神話入面掌管命運嘅女神。
星空奇遇記：黑域時空

《星空奇遇記：黑域時空》（Star Trek Into Darkness）係一部2013年美國科幻電影，由J·J·艾布斯做導演，呢套片係「星空奇遇記電影系列」嘅第12部，而且係2009年《星空奇遇記》嘅續集。主演係基斯·派尼、沙查昆圖、西蒙柏奇、Karl Urban、Zoe Saldana、趙約翰、安東尤金、Bruce Greenwood、里安納尼姆、班尼狄甘巴貝治。
星空奇遇記：超域時空

《星空奇遇記：超域時空》（Star Trek Beyond）係一部2016年美國科幻電影，由林詣彬做導演，呢套片係「星空奇遇記電影系列」嘅第13部，而且係2009年《星空奇遇記》同埋2013年《星空奇遇記：黑域時空》嘅續集。主演係基斯·派尼、沙查昆圖、卡爾·奧賓、素兒莎丹娜、趙約翰、安東尤金。
星空奪寶

《星空奪寶》（英文：Treasure Planet）係套2002年美國電腦動畫片，由華特迪士尼影業製作。
星空奇遇記

《星空奇遇記》（英文：Star Trek）係美國科幻影視作品，由派拉蒙環球持有最初係1966年製作嘅劇集，因為受到觀眾歡迎，之後就拍咗唔少相同主題嘅劇集同電影，重有電腦遊戲、小說同各種衍生作品。《星空奇遇記》講嘅係23世紀一艘大型太空船「企業號」喺銀河系探險嘅故仔。 「The Original Series」 1966年10月8號喺 NBC 首先播出。
《星空奇遇記》對科幻文化同埋西方大眾文化有深遠影響。
星空聯盟

星空聯盟（英文：Star Alliance）係全球規模最大嘅航空聯盟，總部設喺德國法蘭克福。
星空奇遇鐵達尼

《星空奇遇鐵達尼》係舊時香港電台第二台製作嘅一個健康教育同清談Phone-in節目，麥潤壽主持。逢禮拜一到五晚9點至12點直播。節目由1998年3月30號到2011年11月4號完結，共播放咗13年三千幾集。《星空奇遇鐵達尼》結束後，麥潤壽亦喺2011年12月13號香港數碼電台繼續《星空再遇鐵達尼》，延續呢個節目。
拉曼光譜學

拉曼光譜學（英文：Raman spectroscopy）係光譜學嘅一門，用光子嘅非彈性散射嚟鑑別一隻物質。

拉曼光譜
拉曼光譜係一種用喺分析物質結構同化學成分嘅技術。呢個技術基於拉曼散射現象，由印度物理學家 C. V. 拉曼喺1928年發現。
當光線進入一個物質又同佢相互作用時，一部分光線會散射同改變頻率。爾種散射現象叫做拉曼散射。拉曼散射嘅頻率變化同物質嘅分子結構同振動模式有關，所以通過分析散射光嘅頻率變化，可以獲得物質嘅分子結構同化學組成嘅資料。
喺拉曼光譜儀，用一束單色光線（通常係激光光源）照射到樣品上面，再收集散射光。散射光通過光譜儀進行分析，並生成稱為拉曼光譜嘅圖譜。拉曼光譜圖顯示咗散射光嘅強度同頻率變化，可以提供關於物質中嘅分子結構、組成同化學鍵嘅信息。
拉曼光譜喺化學、材料科學、生物醫學嘅領域廣泛應用。佢可以用喺物質嘅結構分析、藥物研發、環境監測、食品檢測噉。相比於其他技術，拉曼光譜有非破壞性、快速、無需特殊樣品處理嘅優點，所以係一種重要嘅分析工具。

拉曼光譜儀器
以下係常見嘅拉曼光譜儀器同設備：
空間濾波拉曼光譜儀（英文：Spatial Filtered Raman Spectrometer）：爾種光譜儀利用空間濾波技術，通過喺樣品同檢測器之間放置嘅一個窿，選擇性咁收集散射光，從而提高信噪比。
偏振拉曼光譜儀（英文：Polarized Raman Spectrometer）：爾種光譜儀使用偏振激光同偏振檢測器，用來研究樣品中嘅分子振動方向同對稱性。
顯微拉曼光譜儀（英文：Micro Raman Spectrometer）：爾種光譜儀結合咗拉曼光譜同顯微鏡技術，可以喺微觀尺度下進行拉曼光譜測量，對微細樣品或者局部區域進行分析。
近紅外拉曼光譜儀（英文：Near-Infrared Raman Spectrometer）：爾種光譜儀使用近紅外光源同檢測器，對近紅外範圍內嘅拉曼散射進行測量，可以應用喺複雜樣品嘅分析。
原位拉曼光譜儀（英文：In Situ Raman Spectrometer）：爾種光譜儀專為原位測量設計，可以喺不移動樣品嘅情況下對物質進行分析，適用於固體表面、催化反應嘅研究。
便攜式拉曼光譜儀（英文：Portable Raman Spectrometer）：爾種光譜儀具特點係小型輕便，最啱喺現場或者戶外用，可用來食品檢測、藥物鑒定、環境監測噉。

文獻
下面係一啲關於拉曼光譜學嘅權威著作，可以用來學習同研究拉曼光譜學。
《Introduction to Raman Spectroscopy》（英文），作者John R. Ferraro、Kazuo Nakamoto、Calliope C. R. Stepens — 爾本書係一本經典嘅拉曼光譜學教材，介紹拉曼光譜學嘅基本原理、儀器設備同應用領域。
《Raman Spectroscopy for Chemical Analysis》（英文），作者 Richard L. McCreery - 爾本書全面介紹咗拉曼光譜嘅理論同實踐應用，包括拉曼光譜學嘅基本原理、儀器設計、樣品製備同數據分析方法。
《Principles of Raman Spectroscopy》（英文），作者 Peter Larkin - 爾本書提供關於拉曼光譜學基本原理、儀器設備、數據處理同應用嘅綜合介紹。
拉格朗日點

拉格朗日點（英文：Lagrangian point）係指天體力學入面限制性三體問題嘅五個特殊解。
拉格洛夫

拉格洛夫（Selma Lagerlöf，1858年11月20號—1940年3月16號），係瑞典女作家，1909年攞諾貝爾文學獎，係頭一位攞呢個獎嘅女人。
拉柏多公園地鐵站

拉柏多公園站（Labrador Park MRT station），係新加坡地鐵環線位於紅山區嘅一個車站，喺2011年10月8號啟用。
拉格朗日

拉格朗日（Joseph Lagrange，1736年1月25號—1813年4月10號）係法國數學家，創立出拉格朗日中值定理同埋拉格朗日力學。
文武王

新羅文武王（韓文：문무왕 ；626年—681年），名金法敏（김법민），係韓國高代王朝新羅軍人，第30代王（660年-681年）。武烈王是為長子，將軍金庾信佢嘅姪。韓國高代諸國通一君主，通稱韓國人為文武大王（문무대왕）。660年佢父親逝世前百濟征服，663年係百濟支援派倭國同盟軍，百濟復興軍征伐，後是唐軍與協功高句麗，668年征服高句麗，韓國統一。
文殊蘭

文殊蘭（粵拼：man4 syu4 laan4；學名：Crinum asiaticum）；第個名係文珠蘭（man4 zyu1 laan4）或水蕉（seoi2 ziu1）；喺英文嗰邊嗌毒燈泡（duk6 dang1 paau1；英文：Poison bulb）；佢係石蒜科文殊蘭屬嘅長年生草本植物，原產地喺亞洲印尼嘅蘇門答臘島嗰邊。

用途
佢可以用嚟做觀景植物同藥用植物。

藥用價值同毒性
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
文殊蘭嘅花、葉同鱗莖可以做藥，佢可以醫跌打損傷、刀傷、癰癤腫毒、俾蛇咬嚫嘅嘢，但係唔可以直接食或食得太多。因為佢有石蒜鹼同多花水仙鹼等多種生物鹼，唔小心直接食咗小小就可以搞到嘔，腹痛，先便秘後肚疴，呼吸困難，心跳加快，體溫極速上升等；食得太多會搞到神經系統麻痺到命仔凍過水。
文殊佛誕

文殊佛誕，減筆寫做文殊佛𧩙、文殊佛旦，係文殊佛嘅寶誕。寶誕響四月初四。
文殊菩薩

文殊菩薩（粵拼：man4 syu4 pou4 saat3）係大乘佛教入面嘅神，四大菩薩其中一位，代表智慧。
文水

文水係中國山西呂梁一個縣，總面積1068平方公里，人口45萬。
2020年，文水縣下有七鎮五鄉：鳳城鎮、開山鎮、胡蘭鎮、孝義鎮、南安鎮、南莊鎮、下曲鎮、北張鄉、西城鄉、南武鄉、馬西鄉、西槽頭鄉。境內有世泰湖濕地公園，園內有有世界文化遺產嘅平遙古城。

歷史
文水早喺春秋時期已經被置為平陵邑，戰國叫大陵邑、大陵縣、壽陽縣、西壽陽縣。去到隋朝開皇十年（590年），因為縣入面有文峪河，「其水波多纹」，所以改名文水縣。
李慧詩

李慧詩，BBS，MH（粵拼：lei5 wai6 si1，英文：LEE Wai Sze, Sarah，1987年5月12號—）係香港單車手，喺2012年同埋2020年奧運會代表中國香港各攞到一塊銅牌。祖籍潮州。
李慧芝

李慧芝（英文：Janet Lee，1976年10月22號—）係一位臺灣裔美國籍網球手。

球員生涯
李慧芝右手揸拍。
1993年，李慧芝試過高踞世界青少年排名嘅第3位。佢喺1995年1月5號投身職業網球。1997年開始代表中華台北參加比賽。
李慧芝成日同王思婷、印尼嘅Wynne Prakusya搭配雙打出賽。
李慧芝喺2006年宣布退休。
李慧貞

李慧貞（英文：Carmen Li Wai-ching），係香港嘅一個鐵路運輸業人士同高級管理人員。
李慧貞喺1989年加入九廣鐵路公司，長年跟開往來香港同中國內地之間嘅貨卡同港穗直通車有關嘅工作，並且擔任城際客貨運總經理直到2007年。
因應兩鐵合併，李慧貞喺2007年過渡去到香港鐵路有限公司並且留任原職，其後由於管埋廣深港高速鐵路香港段，故此個職銜喺2019年開始改咗做「總經理－高速鐵路及城際客運」，直到而家。
李成康

李成康，香港大學政治系學生，前學聯秘書長。2011年8月18號，國家副總理李克強出席香港大學百周年慶典儀式期間，李成康就1989年六四事件作出示威行動。喺前往香港大學太古橋途中，懷疑被警方推到後樓梯，更被困40分鐘。
2011年10月3號，李成康、黃佳鑫、鄧建華同埋黃健申請法律援助，向警務處處長提出民事訴訟
李懿軒

李懿軒，台灣醫學界人士，藥師全聯會常務監事，出雲藥局負責人，有時會就大眾健康問題接受傳媒訪問。

政治立場
喺第11屆中華民國立法委員選舉，佢支持時代力量。
明日香村

明日香（あすか）係日本奈良縣一個村，人口5千5百。
明新超市

明新超市係李德麟創立嘅超級市場，而家只有喺油麻地咸美頓街18號嘅分店，而沙田娛樂城嘅分店已經結業。
明日戰記

《明日戰記》（Warriors of Future），前名《矛盾戰爭》，係2022年上畫嘅港產片，由古天樂、劉青雲、劉嘉玲、姜皓文、謝君豪主演，吳炫輝執導。套戲喺2017年拍，之後用咗超過四年時間搞後期製作。